laion/Wikipedia-Exotic huggingface dataset:
তাইওয়ানে সমকামীদের অধিকার

সমকামিনী, সমকামী, উভকামী, হিজড়া (এলজিবিটি) অধিকার প্রদানের ক্ষেত্রে সাধারণভাবে তাইওয়ান পূর্ব এশিয়া এবং এশিয়ার মধ্যে অনেক উদার। পুরুষ সমকামিতা এবং নারী সমকামিতা দুটোই রাষ্ট্রীয়ভাবে বৈধ এবং সমাজেও খুব ভালোভাবে গৃহীত। ২০০৩ সালে তৎকালীন তাইওয়ান সরকার সম-লিঙ্গের মানুষের মধ্যে বিয়ে বৈধ করে দিতে চাইলেও বিরোধী দলের কারণে পারেনি। শিক্ষা প্রতিষ্ঠান এবং কর্মক্ষেত্রে সমকামীদেরকে মানসিকভাবে হেয় করা যাবেনা এরকম আইন তাইওয়ানে আছে। ২০১৫ সালে সমকামীদের আনন্দ মিছিলে প্রায় ৮০,০০০ লোক অংশগ্রহণ করেছিল। Asia’s biggest Pride takes place as tens of thousands march in Taipei/ "Lesbian couple in first Buddhist wedding"। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৭।  https://qz.com/875131/taiwans-unlikely-road-to-marriage-equality/
কামরুন নাহার (সরকারি কর্মকর্তা)

কামরুন নাহার (জন্ম: ৩০ নভেম্বর ১৯৬১) বাংলাদেশের প্রথম নারী প্রধান তথ্য কর্মকর্তা যিনি ২০১৭ সালের ১২ ফেব্রুয়ারি তথ্য অধিদফতরের দায়িত্ব পালন শুরু করেন। অবসরের পূর্বে তিনি তথ্য মন্ত্রণালয়ে সচিব হিসেবে দায়িত্ব পালন করেছেন। এর আগে তিনি মহিলা ও শিশু বিষয়ক মন্ত্রণালয়ের সচিব পদে দায়িত্ব পালন করেছেন। কামরুন নাহারের জন্ম ব্রাহ্মণবাড়িয়া জেলার নবীনগর উপজেলার মোল্লা গ্রামে। তার পিতার নাম মোহাম্মদ ইউনুস এবং মায়ের নাম মোছাম্মদ জামিলা খাতুন। তিনি সিদ্ধেশ্বরী উচ্চ বালিকা বিদ্যালয় থেকে ১৯৭৭ সালে এসএসসি এবং ১৯৭৯ সালে মানবিক বিভাগ থেকে প্রথম বিভাগে উত্তীর্ণ হন। পরবর্তীতে ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউট থেকে ১৯৮২ সালে বিএসএস-সম্মান (দ্বিতীয় শ্রেণিতে ৬ষ্ঠ স্থান) এবং ১৯৮৩ সালে এমএসএস (প্রথম শ্রেণিতে ৩য় স্থান) অর্জন করেন। তিনি বাংলাদেশ প্রেস ইনস্টিটিউট থেকে ২০০২ সালে সাংবাদিকতায় স্নাতকোত্তর ডিপ্লোমা কোর্স সমাপ্ত করেন এবং দ্বিতীয় শ্রেণিতে ১ম স্থান অধিকার করেন। তার স্বামীর নাম খন্দকার আনোয়ারুল ইসলাম, যিনি সেতু বিভাগ, সড়ক পরিবহন ও সেতু মন্ত্রণালয়ের সচিব ছিলেন এবং বর্তমান মন্ত্রিপরিষদ সচিব হিসেবে দায়িত্ব পালন করছেন। তাঁরা দুই পুত্র সন্তানের জনক-জননী। কামরুন নাহার বিসিএস ১৯৮৪ নিয়মিত ব্যাচের তথ্য ক্যাডারের কর্মকর্তা। প্রধান তথ্য কর্মকর্তা হিসেবে যোগ দেওয়ার আগে তিনি গণযোগাযোগ অধিদপ্তরের মহাপরিচালক হিসেবে দায়িত্ব পালন করেছিলেন। এছাড়াও তিনি চলচ্চিত্র ও প্রকাশনা অধিদপ্তরের মহাপরিচালক, বাংলাদেশ ফিল্ম আর্কাইভের মহাপরিচালক, ফিল্ম সেন্সর বোর্ডের ভাইস চেয়ারম্যানসহ সরকারের বিভিন্ন গুরুত্বপূর্ণ পদে দায়িত্ব পালন করেন। বিসিএস (তথ্য-সাধারণ), যোগদানের তারিখ: ২১ জানুয়ারি ১৯৮৬ (বিসিএস ব্যাচ-৮৪)। শিশু ও মহিলাদের উন্নয়নে যোগাযোগ কার্যক্রম ২য় পর্যায় তথ্য মন্ত্রণালয় ও ইউনিসেফ এর যৌথ অর্থায়নে বাস্তবায়িত প্রকল্পের উপ-প্রকল্প পরিচালক হিসাবে ২০০১ থেকে ০২-০৫-২০০৫ পর্যন্ত তথ্য অধিদফতরে দায়িত্ব পালন। পুষ্টি, মা ও শিশুর স্বাস্থ্য পরিচর্যা, শিশু ও মহিলাদের অধিকার, কল্যাণ এবং পরিবেশ ইত্যাদি বিষয়ে ফ্রিল্যান্স রাইটার। বাংলাদেশ সমন্বিত  পুষ্টি প্রকল্পের আইইসি এর সাব-কমিটির সদস্য হিসেবে দায়িত্ব পালন।  চলচ্চিত্র সেন্সর বোর্ডের সদস্য হিসাবে দায়িত্ব পালন (২১-০৫-২০০৮ থেকে ০৯-০৬-২০১০ পর্যন্ত)। চলচ্চিত্রে জাতীয় পুরস্কার প্রদানের লক্ষ্যে গঠিত জুরী বোর্ডের (২০০৯-২০১২) সদস্য হিসাবে দায়িত্ব পালন। চলচ্চিত্রে জাতীয় পুরস্কার প্রদানের লক্ষ্যে গঠিত জুরী বোর্ডের (২০১১-২০১২) সদস্য হিসাবে দায়িত্ব পালন। প্রধান তথ্য কর্মকর্তা হলেন কামরুন নাহার বাংলা ট্রিবিউন[স্থায়ীভাবে অকার্যকর সংযোগ] "বাংলাদেশ সংবাদ সংস্থা"। ২০১৭-০২-১৪ তারিখে মূল থেকে আর্কাইভ করা। সংগ্রহের তারিখ ২০১৭-০২-১৩।
বাংলাদেশের পদমর্যাদা ক্রম

গণপ্রজাতন্ত্রী বাংলাদেশের পদমর্যাদা ক্রম রাষ্ট্রের বিভিন্ন গুরুত্বপূর্ণ কর্মকর্তাদের শ্রেণীবিন্যাসের জন্য ব্যবহৃত একটি প্রোটোকল তালিকা। এটি রাষ্ট্রীয় ও গুরুত্বপূর্ণ সরকারি অনুষ্ঠান, বিদেশি অতিথিদের অভ্যর্থনা, এবং অন্যান্য আনুষ্ঠানিকতার ক্ষেত্রে বিশিষ্ট ব্যক্তিদের আমন্ত্রণ ও তাদের আসনের ব্যবস্থার জন্য ব্যবহৃত হয়। পদমর্যাদা ক্রমের মাধ্যমে রাষ্ট্রপতি, প্রধানমন্ত্রীসহ অন্যান্য গুরুত্বপূর্ণ কর্মকর্তাদের গমনাগমনের সময় প্রোটোকল অনুযায়ী শ্রদ্ধা জানানো হয়। এই তালিকাটি শুধুমাত্র কর্মকর্তাদের রাষ্ট্রীয় অবস্থানকে প্রতিফলিত করে এবং ব্যক্তি একাধিক পদে থাকলে সর্বোচ্চ পদকে গণনা করা হয়। তবে এই ক্রম সংক্রান্ত কিছু বিষয় আদালতে চ্যালেঞ্জ করা হয়েছে। ২০১৬ সালে বাংলাদেশের সুপ্রিম কোর্ট একটি পূর্ণাঙ্গ রায় প্রদান করে, যা এই পদমর্যাদার ক্রম নিয়ে বিতর্কের অবসান ঘটিয়েছে। নতুন পদমর্যাদা ক্রমের সঙ্গে ২০২০ সালের সংশোধনীতে কিছু অসঙ্গতি দেখা দেয়, তবে সংবিধান এবং সুপ্রিম কোর্টের ব্যাখ্যাই চূড়ান্ত বলে গণ্য হবে। বাংলাদেশের পদমর্যাদার ক্রমটি সরকারীভাবে মন্ত্রিপরিষদ বিভাগ দ্বারা প্রকাশিত হয়, যা বিভিন্ন পদের গুরুত্বের ভিত্তিতে ক্রমবিন্যাস করে। "নির্বাহী বিভাগ"।  "মন্ত্রিপরিষদ বিভাগ"।  "প্রধানমন্ত্রীর কার্যালয়"।  "জাতীয় সংসদ"।  "বাংলাদেশের বিচার বিভাগ"।  "গণপ্রজাতন্ত্রী বাংলাদেশের সংবিধান"।  "রাষ্ট্রপতির কার্যালয়"।  "বাংলাদেশের সুপ্রীম কোর্ট"। ১৫ জুলাই ২০২২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০২২।  "দশ পদের পদমর্যাদা পরিবর্তন"। ১ জুন ২০২২ তারিখে মূল থেকে আর্কাইভ করা। সংগ্রহের তারিখ ১৫ মে ২০২২।  "সাংবিধানিক ও সংবিধানে উল্লিখিত পদ সর্বাগ্রে থাকবে"।  "সংবিধানের আলোকে পদমর্যাদার ক্রম পুনঃনির্ধারণ করলেন সর্বোচ্চ আদালত"। ১৫ মে ২০২২ তারিখে মূল থেকে আর্কাইভ করা। সংগ্রহের তারিখ ১৫ মে ২০২২।  "জেলা জজের পদমর্যাদা সচিব ও চীফ জুডিসিয়াল ম্যাজিস্ট্রেটের পদমর্যাদা সচিব মর্যাদাসম্পন্ন কর্মকর্তাদের সমান"।  "পদমর্যাদার ক্রম রিটের সুপ্রীম কোর্টের আপীল বিভাগের পূর্ণাঙ্গ রায় প্রকাশ"।  "ওয়ারেন্ট অব প্রিসিডেন্স মামলায় সর্বোচ্চ আদালতের রায় প্রকাশ"। ১৪ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০২২।
পূর্ণেন্দু দস্তিদার

পূর্ণেন্দু দস্তিদার (২০শে জুন, ১৯০৯ — ৯ মে, ১৯৭১ ) একজন বাঙালি সশস্ত্র বিপ্লববাদী, রাজনীতিবিদ ও সাহিত্যিক। তাঁর জন্ম হয়েছিল চট্টগ্রামের পটিয়া উপজেলার ধলঘাট গ্রামের ঐতিহাসিক দস্তিদার পরিবারে। পটিয়ার বিখ্যাত এ রাজনৈতিক পরিবারের অন্যান্য সদস্যরা হলেন, শহীদ বিপ্লবী অর্ধেন্দু দস্তিদার, প্রখ্যাত পিকিংপন্থী দুই কমিউনিস্ট নেতা সুখেন্দু দস্তিদার ও শরদিন্দু দস্তিদার, কবি ত্রিদিব দস্তিদার প্রমুখ। পিতার নাম চন্দ্রকুমার দস্তিদার এবং মাতার নাম কুমুদিনী দস্তিদার। চট্টগ্রাম কলেজ চট্টগ্রাম কলেজ থেকে ১৯২৭ সালে প্রথম বিভাগে আই.এস.সি. পাশ করে যাদবপুরে ভর্তি হন। ছাত্রাবস্থায় রাজনীতিতে প্রবেশ করে বি পি এস এর নেতৃস্থানীয় কর্মী হয়েছিলেন এবং সমগ্র চট্টগ্রাম জুড়ে চলা তীব্র স্বাধীনতা আন্দোলন এর সাথে জড়িয়ে পড়েছিলেন। প্রীতিলতা ওয়াদ্দেদারের পরিবারের সাথে আত্মীয়তা ছিল। তাকে বিপ্লবী আন্দোলনে আনার কৃতিত্ব অনেকটাই পূর্ণেন্দু দস্তিদারের। পেশাগত জীবনে তিনি ছিলেন একজন আইনজীবী। মাস্টারদা সূর্য সেনের নেতৃত্বে চট্টগ্রাম যুববিদ্রোহে যোগদান করেন বিপ্লবী পূর্ণেন্দু। ১৮ এপ্রিল, ১৯৩০ চট্টগ্রাম অস্ত্রাগার লুণ্ঠন অভিযানে সক্রিয় অংশ নেন এবং ধরা পড়ে দীর্ঘকাল কারান্তরালে থাকতে হয় তাকে। তার এক ভাই অর্ধেন্দু দস্তিদার জালালাবাদ পাহাড়ের যুদ্ধে শহিদ হন। অপর ভাই সুখেন্দু দস্তিদার চট্টগ্রাম বিদ্রোহের সর্বকনিষ্ঠ ব্যক্তি তথা পরবর্তীকালে বাংলাদেশ মুক্তিযুদ্ধের নেতা ছিলেন। পূর্ণেন্দু জেল থেকে মুক্তি পেয়ে ভারতের কমিউনিস্ট পার্টিতে যোগ দিয়েছিলেন। দেশ স্বাধীন হওয়ার পরে সংসদীয় রাজনীতিতে অংশ নেন ও পূর্ববঙ্গ বিধানসভার সদস্য হন। ১৯৪৮ সালে পূর্ব পাকিস্তানে সামরিক আইন জারি হলে, তাকে আবার জেলে যেতে হয়। মুক্তি পেলেও তাকে অন্তরীণ অবস্থায় রাখে আইয়ুব খান শাসিত সরকার। ১৯৭০ খ্রিষ্টাব্দের নির্বাচনে ন্যাপের (ওয়ালি) প্রতিনিধি ছিলেন। চট্টগ্রাম এলাকায় ছাত্র-শ্রমিক-কৃষকদের সংগঠনের কাজে যুক্ত ছিলেন। দেশভাগের পরে পাকিস্তানি শাসনামলে দীর্ঘ সময় জেল খেটেছেন তিনি। জেলে থাকাকালীন বি.এ ও আইন পাশ করেন। আইনজীবী, রাজনীতিবিদ ও সমাজসেবী হিসেবেও তিনি সুপ্রতিষ্ঠিত ছিলেন বাংলাদেশে। প্রীতিলতা ও ভাই অর্ধেন্দুর পুণ্য স্মৃতিতে তার প্রতিষ্ঠিত শহিদ মিনার ও স্মারকটি আজো বাংলাদেশে বিরাজমান। সাহিত্যিক হিসেবে তার বিশেষ খ্যাতি ছিল। স্বাধীনতা সংগ্রামে চট্টগ্রাম, কবিয়াল রমেশ শীল, বীরকন্যা প্রীতিলতা ইত্যাদি তার রচিত গ্রন্থ। এছাড়া অনুবাদ গ্রন্থের মধ্যে রয়েছে "শেখভের গল্প" ও "মোপাসাঁর গল্প"। বাংলাদেশ মুক্তিযুদ্ধের সময় পাকিস্তানি সেনাদের আক্রমণ থেকে বাঁচার জন্যে ভারত অভিমুখে রওনা দেন। ৯ মে, ১৯৭১ খ্রিষ্টাব্দে পথিমধ্যে অসুস্থ হয়ে তার মৃত্যু ঘটে। গোলাম কিবরিয়া ভূইয়া (২০১২)। "দস্তিদার, পূর্ণেন্দু"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Purnendu Dastidar"। Goodreads। সংগ্রহের তারিখ 13.02.17।  এখানে তারিখের মান পরীক্ষা করুন: |সংগ্রহের-তারিখ= (সাহায্য) প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৯১।
দীপেন্দ্রনাথ বন্দ্যোপাধ্যায়

দীপেন্দ্রনাথ বন্দ্যোপাধ্যায় (১০ নভেম্বর ১৯৩৩ - ১৪ জানুয়ারি, ১৯৭৯) একজন বাঙালি সাহিত্যিক ও প্রথিতযশা সাংবাদিক। দীপেন্দ্রনাথ বন্দ্যোপাধ্যায়ের আদি বাড়ি বিক্রমপুর ঢাকায়। তবে তিনি কলকাতায় জন্মগ্রহণ করেন। পিতার নাম ছিল ধীরেন্দ্রনাথ বন্দ্যোপাধ্যায়। দেওঘরে পড়াশোনা শেষ করে কলকাতার প্রেসিডেন্সী কলেজে ভর্তি হন। ছাত্র আন্দোলনের সঙ্গে যুক্ত ছিলেন। ছাত্রাবস্থা থেকে বামপন্থী রাজনীতির সাথে যুক্ত দীপেন্দ্রনাথ ভারতের কমিউনিস্ট পার্টির সদস্য হন ১৯৫৪ সালে। ১৯৫৮ সাল থেকে সর্বক্ষনের পার্টি কর্মী হিসেবে কাজ কর‍তে থাকেন। কলকাতা বিশ্ববিদ্যালয়ে পড়াকালীন ছাত্র ফেডারেশন এর নেতা হন এবং ছাত্র সংসদের পত্রিকা 'একতা'র সম্পাদনা করতেন। ১৯৫৩ সাল থেকে বিখ্যাত সাহিত্য পত্রিকা 'পরিচয়' এ সম্পাদনা ও লেখালিখি করেছেন। পরিচয়ে তার ছদ্মনাম ছিল কজ্জল সেন, দ্বীপান্বিতা বন্দ্যোপাধ্যায় ইত্যাদি। ১৯৫৭ সালে 'ছাত্র অভিযান' পত্রিকাও সম্পাদনা করেন তিনি। সিপিআই পার্টির মুখপত্র কালান্তর দৈনিকের সম্পাদনার মাধ্যমে তার সাংবাদিক জীবন শুরু হয়। প্রকাশকালের শুরু থেকে তিনি এখানে সাংবাদিকতা করেছেন। কালান্তরে 'জনমত' বিভাগে শ্রীচরণ বন্দ্যোপাধ্যায়, তপন উপাধ্যায়, নচিকেতা দাস, সিরাজ ইসলাম ইত্যাদি ছদ্মনামে লিখতেন। তার 'রিপোর্টাজ'গুলি অত্যন্ত জনপ্রিয় এবং সাহিত্যগুনে সমৃদ্ধ ছিল। সারা ভারত প্রগতি লেখক সংঘের সম্পাদক ছিলেন। মস্কো ও লেবাননে সাহিত্যসভায় ভারতের প্রতিনিধিত্ব করেন তিনি। বাংলাদেশ সহায়ক শিল্পী-সাহিত্যিক-বুদ্ধিজীবী সমিতির সভাপতি হিসেবে মুক্তিযুদ্ধের জন্যে অর্থ সংগ্রহ ও তহবিল গঠন করার কাজে ভূমিকা নিয়েছিলেন তিনি। দীপেন্দ্রনাথের রচনা মননশীল পাঠকদের কাছে অত্যন্ত সমাদরপ্রাপ্ত ও অগ্রগণ্য। তার উপন্যাস ও ছোটগল্প ছাড়াও রিপোর্টাজগুলি উন্নতমানের সাহিত্য হিসেবে বিবেচিত হয় বাঙালি পাঠকমহলে। তার প্রথম উপন্যাস 'আগামী (মাঝি)' প্রকাশিত হয় ১৯৫১ খ্রীষ্টাব্দে (১৩৫৮ বঙ্গাব্দের ১৫ কার্তিক)। অন্যান্য উপন্যাসগুলির মধ্যে 'তৃতীয় ভুবন (অক্টোবর ১৯৫৭)', 'গগন ঠাকুরের সিঁড়ি (চৈত্র ১৩৬৮)' এবং 'বিবাহবার্ষিকী (অক্টোবর ১৯৭৭)' পাঠকমহলে সাড়া ফেলে। গল্পগুলোর মধ্যে 'গ্রহণ (১৯৫২)', না (১৯৫২), শাঁখা-সিঁদুর (১৯৫৬), ঘাম (১৯৫৮), চর্যাপদের হরিণী (১৯৫৯), অশ্বমেধের ঘোড়া (১৯৬০), উৎসর্গ (১৯৬২) ইত্যাদি তার সাহিত্যমেধার পরিচয়জ্ঞাপক। নকশাল বিদ্রোহ ও ভারতের কমিউনিস্ট পার্টিগুলির আভ্যন্তরীণ ভাঙ্গন বিষয়ে তার গল্প 'শোকমিছিল (১৯৭৭)' এক মর্মস্পর্শী আখ্যান পেশ করে সেই সময়ের দলিল হিসেবে। সাহিত্যিক, সাংবাদিক দীপেন্দ্রনাথ বন্দ্যোপাধ্যায় ১৪ জানুয়ারি, ১৯৭৯ খ্রিষ্টাব্দে মারা যান। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২০৯।  দীপেন্দ্রনাথ বন্দ্যোপাধ্যায়, সম্পাদনা অনিশ্চয় চক্রবর্তী (জানুয়ারি, ২০০৫)। গল্প সমগ্র। কলকাতা: একুশ শতক।  এখানে তারিখের মান পরীক্ষা করুন: |তারিখ= (সাহায্য) "সৃজন কথা"। আনন্দবাজার পত্রিকা। ১৩ জানুয়ারি ২০১৪। সংগ্রহের তারিখ ১৩.০২.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
বিরোধীদলীয় নেতা

বিরোধীদলীয় নেতা হচ্ছেন কোনও দেশের আইনসভার বিরোধী দলের নেতৃত্ব দানকারী ব্যক্তি। উইকিপিডিয়ায় বিরোধীদলীয় নেতা দ্বারা যেসব নিবন্ধ বোঝাতে পারে- বিরোধীদলীয় নেতা (বাংলাদেশ) – বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি; বিরোধীদলীয় নেতা (পাকিস্তান) বিরোধী দলনেতা (ভারত) – যারা ভারতের সংসদের উভয় কক্ষে আনুষ্ঠানিক বিরোধী দলের নেতৃত্ব দেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আবিদুর রহমান

আবিদুর রহমান (জন্ম: ৭ নভেম্বর, ১৯৪৮ - মৃত্যু: ২০ অক্টোবর, ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবিদুর রহমানের জন্ম টাঙ্গাইল জেলার নাগরপুর উপজেলার সলিমাবাদ গ্রামে। তার বাবার নাম শফিকুর রহমান এবং মায়ের নাম আনোয়ারা বেগম। তার স্ত্রীর নাম হামিদা রহমান। তাদের দুই মেয়ে ও এক ছেলে। পাকিস্তান নৌবাহিনীতে চাকরি করতেন আবিদুর রহমান। ১৯৭১ সালে ফ্রান্সের তুলন নৌঘাঁটিতে সাব মেরিনার হিসেবে প্রশিক্ষণে ছিলেন। তার সঙ্গে আরও ১২ জন বাঙালি ছিলেন। মুক্তিযুদ্ধ শুরু হলে তাদের মধ্যে আবিদুর রহমানসহ আটজন ৩১ মার্চ তুলন থেকে পালিয়ে যান। কয়েক দিন পর ভারতে এসে মুক্তিযুদ্ধে যোগ দেন। আবিদুর রহমান ১৬ আগস্টের পর আরও কয়েকটি অপারেশনে অংশ নেন। এর মধ্যে উল্লেখযোগ্য তারাবো ফেরিঘাট, সিদ্ধিরগঞ্জে খাদ্যগুদামে আক্রমণ, রসদবাহী জাহাজ ‘তুরাগে’ আক্রমণ উল্লেখযোগ্য। নারায়ণগঞ্জের নৌবন্দরে ১৯৭১ সালের ১৫ আগস্ট মধ্যরাতে গোপন ক্যাম্প থেকে সহযোদ্ধা নৌ-কমান্ডোদের নিয়ে আবিদুর রহমান বেরিয়ে পড়েন। আবছা আলো, আবছা অন্ধকারের মধ্য দিয়ে নিঃশব্দে হেঁটে এ মুক্তিযোদ্ধারা পৌঁছে যান নদীর পাড়ে। অবস্থান নেন সারিবদ্ধ দোকানের পেছনে। অদূরে নৌবন্দর আর এর মধ্যে তারা দ্রুত অপারেশনের প্রস্তুতি নিতে থাকলেন। এমন সময় ঘটল এক বিপত্তি। দলনেতা আবিদুর রহমান কৌশলে সেই বাধা উপেক্ষা করে অপারেশন সফল করলেন। তোলপাড় পড়ে গেল বন্দরে। মুক্তিযুদ্ধকালে মুক্তিবাহিনীর নৌ-কমান্ডোরা দেশের বিভিন্ন নৌবন্দরে একযোগে অপারেশন চালিয়ে গোটা বিশ্বে আলোড়ন সৃষ্টি করেন। এই অপারেশনের সাংকেতিক নাম ছিল অপারেশন জ্যাকপট। নির্ধারিত দিন নৌ-কমান্ডোরা আবিদুর রহমানের নেতৃত্বে গোপন ক্যাম্প থেকে বেরিয়ে অবস্থান নেন নারায়ণগঞ্জ নৌবন্দরের অপর পাড়ে। এ দলে ছিলেন মোট ২০ জন মুক্তিযোদ্ধা। ১৫ জন নদীতে নেমে অপারেশন করেন। দলনেতা আবিদুর রহমানসহ পাঁচজন থাকেন স্থলভাগের নিরাপত্তায়। ১৫ জনের দলটি তিনজন করে পাঁচটি দলে বিভক্ত ছিল। তিনটি দল পানিতে নামার পর সেখানে হঠাৎ এক অস্ত্রধারী রাজাকার এসে হাজির হয় সেখানে। নৌ-কমান্ডোরা তাকে গুলি করে হত্যা করতে পারতেন। কিন্তু কৌশলগত কারণে তখন তা করা সম্ভব ছিল না। কারণ কাছাকাছিই পাকিস্তানি সেনাদের অবস্থান। এদিকে ওই রাজাকার সেখান থেকে আর সরছিল না। বিপজ্জনক এক অবস্থা হয়ে পড়ে তখন। এ অবস্থায় দলনায়ক আবিদুর রহমান ওই রাজাকারকে নিঃশব্দে হত্যা করার সিদ্ধান্ত নেন। তিনি ছুরি হাতে একাই ক্রলিং করে ওই রাজাকারের কাছে গিয়ে অতর্কিতে ঝাঁপিয়ে পড়েন তার ওপর। আবিদুর রহমান রাজাকারের রাইফেলটি ছিনিয়ে নিয়ে তাকে বন্দী করেন। এরপর নৌ-কমান্ডোদের বাকি দুটি দল পানিতে নামে। যে তিনটি দল আগে পানিতে নেমেছিল তারা যে যাঁর টার্গেটে (জাহাজ, পন্টুন বা টাগ) মাইন লাগান। পরের দুটি দলও নির্দিষ্ট টার্গেটে মাইন লাগাতে সক্ষম হয়। তারপর তারা দ্রুত ফিরে আসেন আগের স্থানে। একটু পর শুরু হয় বিস্ফোরণ। বন্দরের সমুদয় জলরাশি ও দুই পাড় কেঁপে পরপর ১৫টি মাইন বিস্ফোরিত হয়। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ২৩-০২-২০১২"। ২০১৭-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-০২-১৪।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২৩১। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ৮৫। আইএসবিএন 9789849025375।
বামনদাস মুখোপাধ্যায় কালী মন্দির

বামনদাস মুখোপাধ্যায় কালী মন্দির কলকাতার কাশীপুর অঞ্চলে অবস্থিত মা কৃপাময়ী কালীর এক সুবিশাল মন্দির। ১৯০৪ সালে ধনী ব্যবসায়ী বামনদাস মুখোপাধ্যায় এটির প্রতিষ্ঠা করেন। এটির বর্তমান ঠিকানা ৮৫ কাশীপুর রোড। সুভাষচন্দ্র বসু ১৯৩৯ সালে কংগ্রেস প্রেসিডেন্ট নির্বাচিত হবার পর এখানে ওনাকে সংবর্ধনা দেওয়া হয়। বামনদাস মুখোপাধ্যায় কনৌজ-এর কবি শ্রী হর্ষের বংশধর। নদিয়া জেলার ফুলিয়াতে উনি জন্মগ্রহণ করেন। ৭ বছর বয়সে বাবার মৃত্যুর পর মাকে নিয়ে উনি এক আত্মীয়র বাড়ি থাকতে শুরু করেন। তবে সেখানে মনোমালিন্যের ফলে ৭ বছর পর ওনারা জোড়াসাঁকোর বিখ্যাত দাঁ বাড়ীতে আশ্রয় নেন। পরে ওই পরিবারের এক বিধবা বামনদাসকে দত্তক নেন। পড়াশোনার বদলে ব্যবসাতে মন দেন বামনদাস এবং তাতে উনি উন্নতিলাভ করেন। কয়লা ও ইঁটভাটার ব্যবসা করে উনি প্রভূত সম্পত্তির মালিক হন এবং ১৮৮৯ সালে কলকাতার প্রথম সারির উচ্চবিত্তদের মধ্যে নিজের জায়গা করে নেন। ১৮৯৪ খ্রিষ্টাব্দে ব্রিটিশ এটর্নি জন হার্টের থেকে উনি কাশীপুরে ৩৫ বিঘা জমি ক্রয় করেন। এই জমিতে বাগান, পুকুর, সিংহফটক, বাড়ি ছাড়াও দুই বিঘা জমির উপর সুবিশাল নবরত্ন কালীমন্দির তৈরী করা হয়। ১৯০৪ সালে এই মন্দির নির্মাণ সম্পূর্ণ হয় এবং এখানে কৃপাময়ী কালীমূর্তি এবং দুর্গেশ্বর ও ক্ষেত্রেশ্বর শিবলিঙ্গদ্বয় প্রতিষ্ঠা করা হয়। মন্দির রক্ষ্ণাবেক্ষণের জন্য কলকাতা, বর্ধমান, হুগলী ও যশোহর জেলায় কিছু সম্পত্তি দেবতার নামে অর্পণ করা হয় এবং ১৯০৯ সালে ট্রাস্ট গঠন করা হয়। এটি একটি নবরত্ন মন্দির। বামনদাস নিজের ভাটার ইট দিয়ে এটি তৈরি করেন। ইংল্যান্ডের বার্মিংহাম থেকে আনা ঢালাই লোহার স্তম্ভ এখানে ব্যবহার করা হয়েছে। এছারাও ইতালিয় মার্বেল ও বর্মার সেগুন কাঠের ব্যবহার দেখা যায়। মা কৃপাময়ী কালী কালীমন্দির ঢালাই লোহার স্তম্ভ সুভাষচন্দ্র বসু ১৯৩৯ সালে কংগ্রেস প্রেসিডেন্ট নির্বাচিত হবার পর এখানে ওনাকে সংবর্ধনা দেওয়া হয় "Coal king's Kali temple"। ABP। The Telegraph। সংগ্রহের তারিখ ১৪ ফেব্রুয়ারি ২০১৭।
আনোয়ার হোসেন (ক্রিকেটার)

একই নামের অন্যান্য ব্যক্তিবর্গের জন্য দেখুন আনোয়ার হোসেন। মোহাম্মদ আনোয়ার হোসেন (জন্ম: ১০ ডিসেম্বর, ১৯৮৩) ঢাকার লালবাগে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন ‘পিজু’ ডাকনামে পরিচিত আনোয়ার হোসেন। ঘরোয়া ক্রিকেটে ঢাকা বিভাগ ও ঢাকা মেট্রোপলিসের পক্ষেও খেলেছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন। ২০০২ সালে বাংলাদেশের পক্ষে একটিমাত্র টেস্ট ও একটিমাত্র ওডিআইয়ে অংশ নেয়ার সুযোগ পেয়েছেন। ২০০০-০১ মৌসুমে ঢাকা বিভাগের পক্ষে প্রথম-শ্রেণীর ক্রিকেটে সর্বপ্রথম অংশ নেন। ১৪ বছর বয়সে সকলের নজর কাড়েন। বঙ্গবন্ধু জাতীয় স্টেডিয়ামে ভারতীয় বোলারদের অনুশীলনীতে তিনি উইকেট রক্ষণের দায়িত্বে ছিলেন। শচীন তেন্ডুলকর এই ক্ষুদে উইকেট-রক্ষকের ক্রীড়াশৈলীতে অভিভূত হন।[তথ্যসূত্র প্রয়োজন] ৩ ডিসেম্বর, ২০০২ তারিখে সফরকারী ওয়েস্ট ইন্ডিজের বিপক্ষে ওডিআই অভিষেক ঘটে তার। সিরিজের তৃতীয় ওডিআইয়ে অভিষেক ঘটিয়ে খেলায় তিনি দুই ঘণ্টারও অধিক সময় অতিবাহিত করে মূল্যবান ৪২ রান তুলেন। ফলশ্রুতিতে ৮ ডিসেম্বর, ২০০২ তারিখে একই দলের বিপক্ষে তার টেস্ট অভিষেক ঘটে। ঢাকায় অনুষ্ঠিত ঐ টেস্টে নিজস্ব সর্বোচ্চ ১২ রান তোলেন। দলে তিনি খুবই কম প্রভাব ফেলেন ও আর কখনো জাতীয় দলে খেলার সুযোগ পাননি। তিনিসহ আরও অনেক উইকেট-রক্ষকই বাংলাদেশের তৎকালীন ১নং উইকেট-রক্ষক খালেদ মাসুদের ক্রীড়াশৈলীর কাছে ম্লান হয়ে যায়। এটিই তার একমাত্র টেস্ট ছিল যা তাকে এক টেস্টের বিস্ময়কারীর তালিকায় অন্তর্ভুক্ত করে। Live: England v Bangladesh BBC News - May 28, 2005 Article: CRICKET: Gayle star of Windies.(Sport) আর্কাইভইজে আর্কাইভকৃত ২৬ জানুয়ারি ২০১৩ তারিখে - The Birmingham Post... "Anwar Hossain"। Cricket Archive।  আনোয়ার হোসেন মনির ঢাকা বিভাগ ক্রিকেট দল এক টেস্টের বিস্ময়কারী বাংলাদেশী টেস্ট ক্রিকেটারদের তালিকা ইএসপিএনক্রিকইনফোতে আনোয়ার হোসেন (ইংরেজি) ক্রিকেটআর্কাইভে আনোয়ার হোসেন (সদস্যতা প্রয়োজনীয়) (ইংরেজি)
লিও'স ফরচুন

লিও'স ফরচুন (লিওর ভাগ্য) একটি ভিডিও গেম যা আইওএস, এনড্রয়েড, উইন্ডোজ ফোন এবং অ্যামাজন অ্যাপ স্টোরের জন্যে নির্মাণ করেছে ১৩৩৭ & সেনরি এলএলসি। গেমের নামচরিত্র একটি গোঁফওয়ালা নরম লোমশ বল (ফ্লাফ বল) রলি-পলি যে গাঢ় পূর্ব ইউরোপীয় উচ্চারণে ইংরেজি বলে। তার লক্ষ্য হলো তার হারানো ধনসম্পদ স্বর্ণমুদ্রারূপে পুনরুদ্ধার করা। খেলোয়াড় লিওপোল্ডকে নিয়ে চলেন ২.৫ মাত্রিক প্ল্যাটফর্ম লেভেলে। এপর্যন্ত তাতে লেভেল আছে ২৪টি (+ বোনাস), ৫টি পরিচ্ছেদে বিন্যস্ত। মোবাইল ডিভাইসগুলোতে গেমটি ছাড়া হয় ২০১৪ সালের ২৩ এপ্রিল, মাইক্রোসফট উইন্ডোজ, ম্যাক ওএস এবং প্লেস্টেশন ৪ সংস্করণগুলো ছাড়া হয় ২০১৫-র ৮ই সেপ্টেম্বর। মেটাক্রিটিক ২২ জন সমালোচকের আলোচনার ভিত্তিতে গেমটিকে ৮৪% রেটিং দিয়েছে। Leo's Fortune is the most beautiful platformer on iOS, and it's a ton of fun, too ওয়েব্যাক মেশিনে আর্কাইভকৃত ১২ মার্চ ২০১৫ তারিখে by Mike Wehner Apr 25th 2014 TUAW Leo's Fortune review ওয়েব্যাক মেশিনে আর্কাইভকৃত ১৬ সেপ্টেম্বর ২০১৫ তারিখে Mac Life http://toucharcade.com/2014/04/28/leos-fortune-review/ "Leo's 1337 & Senri LLC"। IphoneAppFreelancer.com। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১৩ মে ২০১৪।  http://blog.eu.playstation.com/2015/09/08/new-on-playstation-store-tearaway-unfolded-beyond-eyes-leos-fortune-more/ http://store.steampowered.com/app/355630/ http://www.metacritic.com/game/ios/leos-fortune দাপ্তরিক ওয়েবসাইট
গবেষণা

গবেষণা হলো, জ্ঞানের মজুদ বাড়ানোর জন্য করা সৃজনশীল এবং পদ্ধতিগত কাজ। গবেষণায় একটি বিষয়কে বোঝার জন্য প্রমাণ সংগ্রহ, সংগঠন এবং বিশ্লেষণ করা হয়। এতে পক্ষপাত এবং ত্রুটির উৎস নিয়ন্ত্রণ করার প্রতি বিশেষ মনোযোগ দেয়া হয়। গবেষণার মূল উদ্দেশ্য হলো, বাস্তবিক কোনো সমস্যার সমাধান করা। গবেষণা একটি ধারাবাহিক কার্যপ্রক্রিয়া যা নির্দিষ্ট ধাপ অনুসরণ এর মাধ্যমে সম্পাদিত হয়ে থাকে। একটি গবেষণা প্রকল্প অতীতে সম্পন্ন কোনো কাজের সম্প্রসারণ হতে পারে। গবেষণায় কোনো যন্ত্র, পদ্ধতি বা পরীক্ষা-নিরীক্ষার বৈধতা যাচাই করার জন্য পূর্বের প্রকল্পের উপাদান বা সমগ্র প্রকল্পের পুনরাবৃত্তি করা যায়। প্রয়োগিত গবেষণার বিপরীতে মৌলিক গবেষণার প্রাথমিক উদ্দেশ্য হলো, মানব জ্ঞানের অগ্রগতির জন্য বিভিন্ন ব্যবস্থা ও পদ্ধতি দস্তাবেজিকরণ, আবিষ্কার, ব্যাখ্যা এবং গবেষণা ও উন্নয়ন (R&D)। গবেষণার পদ্ধতিগুলো জ্ঞানবিজ্ঞানের উপর নির্ভর করে। এক্ষেত্রে মানববিদ্যা ও বিজ্ঞান উভয়ের মধ্যে যথেষ্ট পরিবর্তন লক্ষ্য করা যায়। গবেষণার বিভিন্ন রূপ রয়েছে: বৈজ্ঞানিক, মানবিক, শৈল্পিক, অর্থনৈতিক, সামাজিক, ব্যবসা, বিপণন, অনুশীলনকারী গবেষণা, জীবন, প্রযুক্তিগত, ইত্যাদি। গবেষণা অনুশীলনের বৈজ্ঞানিক অধ্যয়নকে মেটা-গবেষণা বলা হয়। গবেষক হলেন, এমন একজন ব্যক্তি যিনি গবেষণা পরিচালনায় নিযুক্ত, যা সম্ভবত আনুষ্ঠানিক চাকরির শিরোনামে একটি পেশা হিসাবে স্বীকৃত। সামাজিক গবেষক বা সমাজ বিজ্ঞানী হওয়ার জন্য, একজনের সামাজিক বিজ্ঞানের সাথে সম্পর্কিত যে বিষয়ে তারা বিশেষায়িত, সে বিষয়ে প্রচুর জ্ঞান থাকতে হবে। একইভাবে, প্রাকৃতিক বিজ্ঞান গবেষক হওয়ার জন্য, একজন ব্যক্তির প্রাকৃতিক বিজ্ঞান (পদার্থবিদ্যা, রসায়ন, জীববিদ্যা, জ্যোতির্বিদ্যা, প্রাণীবিদ্যা ইত্যাদি) সম্পর্কিত ক্ষেত্রের জ্ঞান থাকতে হবে। গবেষণা সাধারণত বালিঘড়ি মডেল-কাঠামোর ভিত্তিতে পরিচালিত হয়। এই মডেল-কাঠামো অনুসারে গবেষণা শুরু হয় একটি বিস্তৃত কাঠামোকে কেন্দ্র করে যেখানে নির্দিষ্ট প্রজেক্ট বা উদ্দেশ্যের আওতায় প্রয়োজনীয় তথ্য সংগ্রহের মাধ্যমে তথ্য বিশ্লেষণ, ফলাফল উপস্থাপন এবং প্রাসঙ্গিক আলোচনা সন্নিবেশিত করা হয়। গবেষণার প্রধান ধাপসমূহ হচ্ছে: গবেষণার সমস্যা চিহ্নিতকরণ প্রাসঙ্গিক গবেষণা ও তথ্য পর্যালোচনা গবেষণার সমস্যা নির্দিষ্টকরণ অনুমিত সিদ্ধান্ত গ্রহণ ও গবেষণার প্রশ্ন নির্দিষ্টকরণ তথ্য সংগ্রহ তথ্য বিশ্লেষণ ও বর্ণনাকরণ প্রতিবেদন তৈরি। OECD (২০১৫)। Frascati Manual। The Measurement of Scientific, Technological and Innovation Activities। আইএসবিএন 978-9264238800। ডিওআই:10.1787/9789264239012-en।  Trochim, W.M.K, (2006). Research M। ২.উপাত্ত অবশ্যই বৈধ হতে হবে। ৩. পর্যাপ্ত উপাত্ত বিশ্লেষণ করতে হবে। ৪. গবেষণার উদ্দেশ্য হবে সুনির্দিষ্ট ৫.গবেষণার প্রতিটি অংশ স্পষ্ট থাকতে হবে ৬.গবেষণায় নমনীয়তা থাকতে হবে। ৭. গবেষণার প্রাপ্ত ফলাফল পুনঃব্যবহারযোগ্য হতে হবে। thods Knowledge Base. Creswell, J.W. (2008). Educational research: Planning, conducting, and evaluating quantitative and qualitative research (3rd). Upper Saddle River, NJ: Prentice Hall. 2008 আইএসবিএন ০-১৩-৬১৩৫৫০-১ (pages 8-9) Freshwater, D., Sherwood, G. & Drury, V. (2006) International research collaboration. Issues, benefits and challenges of the global network. Journal of Research in Nursing, 11 (4), pp 9295–303. Cohen, N. & Arieli, T. (2011) Field research in conflict environments: Methodological challenges and snowball sampling. Journal of Peace Research 48 (4), pp. 423–436. উইকিঅভিধানে গবেষণা শব্দটি খুঁজুন। উইকিউক্তিতে গবেষণা সম্পর্কিত উক্তির সংকলন রয়েছে।